Драге даме и господо, желим да Вас поздравим овде из Берлина.
Мој данашњи гост, госпођа др. Кругер. Лепо је што сте овде.
Срдачно се захваљујем на позиву.
Госпођо Кругер, нисте штедели времена и труда и дошли сте екстра из Шведске.
Ваш авион је јуче слетео у Берлин.
Такође се захваљујем и што сте екстра прешли тако дуг пут.
Разлог је што сте објавили књигу. И ми је имамо овде ”Вакцинисани – умрли”.
Ово је хисто-патолошки атлас о оштећењу проузрокованом вакцином против короне.
А данас ћемо говорити мало више о томе које сте увиде стекли.
Али прво, за гледаоце који можда нису баш упознати са вама.
Можете ли нам рећи неколико речи о себи, одакле долазите, чиме се бавите и шта Вас је на крају довело овде. Врло радо.
Ја сам специјалиста патологије и на патологији сам радила 25 година.
И можда важно за гледаоце, патологија је наука за проучавање болести.
А један патолог дијагностикује болести.
И ова дијагноза је често основа за терапију.
А патолози су често повезани са аутопсијама.
Аутопсије су свакако део посла патолога.
Али у мом раду то је био само веома мали удео.
И током последњих 18 година првенствено сам била укључена у дијагностику рака дојке.
И ја сам у Шведској већ 20 година.
Радила сам као главни лекар на клиници за патологију у Växjö у јужној Шведској 10 година.
И била сам медицински шеф патологије у Växjö последње четири године мог рада тамо.
Затим сам отишла у Калмар, који је такође у јужној Шведској, и тамо се запослила као главни лекар.
У исто време, била сам запослена као главни лекар на универзитетској клиници у Лунду и истраживала сам рак дојке.
Толико о мојој позадини.
Са собом носите огромно, богато искуство.
И то се такође слило у ову књигу.
Сада је то један хисто-патолошки атлас.
За мене као лаика или можда некоме из наше публике, то у почетку не значи много.
Шта значи хистопатолошки? Шта се под тиме опдразумева?
Хисто-патолошки су две речи. Хистологија је проучавање ткива.
А раније смо поменули патологију, проучавање болести.
А хисто-патологија значи да патолог посматра делове ткива под микроскопом.
Значи, може се посматрати ткиво. Тако се могу видети патолошке промене у ткиву. И зато је то хисто-патологија.
ОК. А ова врста атласа је јединствен пример у свету. Зашто баш јединствен?
Књига резимира налазе професора Буркхарта, који је преиспитао скоро 90 аутопсија.
Овде се ради о људима који су умрли у току вакцинисања против короне.
И професору Буркхарту су послати ови случајеви.
Често су рођаци били мишљења да би ове вакцинације могле бити узрок смрти њихових рођака.
Са једне стране, у овој књизи су хистолошке слике, односно ове хисто-патолошке слике о
којима смо говорили. Ово је дакле, део слике.
А онда даље, у задњем делу, налазе се описи случајева.
То значи да су овде наведени сви случајеви са анамнезом, вакцинама, колико су дуго након вакцинације умрли и која вакцина.
Све то можете прочитати овде у овом одељку.
А такве компилације на свету још нема.
Припремајући се за овај интервју, већ сам погледала неке делове и изводе из атласа. И то је тачно тако, како описујете.
Дакле, како за стручњаке, колеге са патологије, тако и за некога ко то можда још није детаљно разматрао.
Ту дефинитивно постоји нешто где се можете снаћи, управо зато што описујете и позадину приче и окружење и стога
представљате целу ствар на начин који је лако разумети.
Тако да је то дефинитивно била добра прилика и за мене, да то мало боље разумем.
Већ сте споменули да је проф. Арне Буркхарт у овом правцу такође доста истражио.
У својој књизи сте, између осталог, користили и слике проф. Арнеа Буркхарта.
Како су се ваши путеви укрстили и како сте дошли до ове врсте сарадње?
Проф. Арне Буркхарт покренуо је прву конференцију за патологију 2021. године заједно са господином Бекером, адвокатом.
А проф. Арне Буркхарт је тамо приказао смртне случајеве који су се десили након ових вакцина.
Он је тада рекао да, ако сте као патолог сматрали, да желите да поново мало боље погледате налаз,
ако нисте потпуно убеђени, да се обратите њему.
И пошто сам по природи радознала, контактирала сам га.
Заједно смо преко интернета, погледали и разговарали о неколико случајева и из тога је израсла сарадња.
И често смо се сусретали на симпозијумима и конгресима.
А последњи пут у јануару 2023. на великом конгресу у Шведској, у Штокхолму.
Ту се, између осталог, радило и о томе да му је било веома важно, да се ти налази објаве у јавности.
Такође је рекао да могу користити његове слике.
Зато је важно да јавност буде информисана о томе шта се десило након ових вакцинација.
И у књизи су само две слике проф. Буркхарта, а преосталих 110 слика су моје.
Тако сам пре годину дана отишла у Ројтлинген, на институт професора Буркхарта, и тамо погледала ове случајеве.
И одабрала сам оне, који су најбоље одговарали за ову књигу.
Десило се да је проф. Буркхарт изненада преминуо у мају прошле године.
Била сам веома шокирана и тада сам написала у књизи саучешћа да ћу учинити све што могу да се ови налази објаве у јавности.
А онда сам провела годину дана сортирајући налазе и стављајући их у ову књигу.
И у овој књизи описујете 57 различитих случајева.
Можете ли нам дати неколико примера како то тачно себи да представимо?
Шта је то, што сте заправо истражили? И до којих сте резултата и увида на крају дошли?
Врло радо. Понела сам неколико слика са собом.
Спустићу ово да боље видите екран.
Ево, на пример, веома трагичног случаја девојке од 16 година.
Јако је желела да иде на школски излет и хтела је да се вакцинише, иако јој је мајка рекла: Немој то да радиш, није добро.
Мајка и сама ради у здравству и онда је рекла: Добро, разумем своју ћерку.
Онда је рекла: У реду, онда учини то.
А после друге вакцинације, осам дана касније, девојчица је колабирала.
Такође се није осећала добро и срушила се за столом, а мајка ју је реанимирала.
Девојчица је тада дошла на клинику, али је умрла 22 дана након ове друге вакцинације.
И овде се види рез срца девојке.
У области где су звезде видљиве, видите ове светлије области. А то је уништено ткиво у срчаном мишићу.
На левој страни може се још видети крварење, ту где се види стрелица.
А ако боље погледате, видећете у доњем делу да две стрелице показују црне тачке.
То су лимфоцити, односно инфламаторне ћелије у срчаном мишићу.
А у горњем делу, налазе се фагоцити и млитаво ожиљно ткиво.
Дакле, ово је дуготрајна упала срчаног мишића.
На бројним местима у срцу је тако изгледало а то је неспојиво са животом.
Онда сам донела још један случај са собом.
Реч је о 22-годишњем младићу који је био професионални пливач и имао је значајан пад физичке способности након друге вакцинације.
Тако да више није био способан да поднесе напор и тада му је дијагностикован миокардитис.
А речена му је и прогноза да више неће моћи да функционише као професионални пливач и да то више неће бити могуће.
Након тога је купио пиштољ и убио се.
А у срцу видите овде у кругу да је мало повећан број запаљенских ћелија, па је ових црних тачака превише.
Ово је веома тешко за лаика да види, али у књизи је то осмишљено тако да је један налаз врло јасан, а други налаз веома децентан.
И можете видети да веома децентне промене имају тако снажан утицај на квалитет живота.
На следећој слици можете видети да је и ово део срца овог младог пацијента или покојника.
Ове светлије области које можете видети овде на слици су ожиљци који су настали након ових упала.
И то је оно што је важно. Такве минималне промене могу имати тако велику разлику у квалитету живота.
Ово је веома важно видети.
Вероватно сте видели како професионални фудбалери колабирају на тв-у. Да.
А то је вероватно повезано и са упалом у срчаном мишићу.
Онда сам донела још један случај са собом.
Реч је о 61-годишњаку који је два пута вакцинисан против короне и који је преминуо 25 дана након друге вакцинације.
И овде можете видети пресек аорте. Аорта је највећи крвни суд у телу.
А у доњем делу се може видети стварна површина мишићног зида аорте.
А на врху, где се види ова стрелица, можете видети како је ткиво приметно проширено.
И овде такође можете видети ове тамне тачке као траке, које су распоређене у облику трака.
Ово су инфламаторне ћелије. Оне се ту иначе не налазе. Такође се може видети ожиљно ткиво.
А можете видети и мале, округле промене у доњем делу, у мишићном делу.
Дакле, ово су васкуларне пролиферације. Значи ту урастају мали крвни судови. И овде је један ожиљак.
И ето, овде се десило да је крв прошла кроз зид.
Човек је искрварио јер је због упале зид престао бити еластичан.
Поред тога, могло се видети и уништено ткиво.
И губитак еластичних влакана, који омогућавају да се крвни суд може прилагодити притиску.
Затим имам случај једне 63-годишње жене која је такође умрла од руптуре аорте.
Дакле, потпуно исти узрок смрти као и код овог човека.
И овде имамо и ове црне промене као секундарни налаз. Ово је пресек у плућима.
И видите ове црне тачке свуда.
И ово је нешто што никада раније нисам видела, укључујући проф. Буркхарта и проф. Ланга, који је радио са проф. Буркхартом.
Обојица су веома искусни, дугогодишњи патолози. Ово никада раније нисте видели.
И ако се ово увећа, види се, да се у крвним судовима налази овај материјал.
А у крвним судовима би требало да се налази крв.
Тако да то свакако није довело до побољшања циркулације крви.
Уз све ове прегледе и налазе, који су очигледно довели до смрти дотичне особе, како сада можете бити сигурни?
Или у чему се састоји сумња, да је то заиста било због вакцине против короне?
Па како то радите, где постоји веза?
Коначно у временском контексту, односно гледајући када је дата последња вакцина против короне и када је наступила смрт.
И то се често може видети у релативно блиском временском контексту.
Постоје и други смртни случајеви где је прошло много месеци.
Али пошто су у телу пронађене промене које се понављају, треба претпоставити да је ова вакцина узрок смрти.
Сада сте увек наводили примере органа који су били оштећени, као што су срце или крвни судови.
Да ли сте такође приметили промене или оштећења у другим деловима тела?
На пример, један случај се такође може видети у овом атласу.
Ради се о мушкарцу од 60 година.
Ово је једини случај у атласу који није од проф. Буркхарта, него сам ја имала овај случај на
клиници Калмар. Обдукцију покојника сам ја извршила.
Ради се о пацијенту са раком лимфних чворова.
Хемотерапија је била у току и имуносупресивни третман.
То значи да је лековима имуни систем био ослабљен.
Дакле, у исто време је примио две вакцине против короне, а затим је три месеца касније умро.
И убрзо после друге вакцине, добио је парализу у целом телу.
Дакле, слика је такозваног ”Guillain-Barré” синдрома, који се такође често описује као оштећење вакцином.
Прегледала сам бројне нервне структуре.
Овде, на пример, можете видети нерв који излази из кичмене мождине.
Можете видети ову структуру у облику прста. Ове тамне тачке видите свуда.
Оне не би смеле бити тамо. Све су то запаљенске ћелије. Дакле, цео овај нерв је пун инфламаторних ћелија.
Никада нисам видела ништа слично. То сам показала и неуро-патолозима.
То значи патолози који првенствено раде са мозгом, односно можданим деловима.
Ни они то нису видели, нису то видели у овом облику.
Дакле, није било само у нервима, већ овде,на пример, имамо пресек дела можданог стабла.
И овде, у подручју ове звезде, можете видети овај млитави део. Дакле, ово је уништено ткиво.
А између две горње звезде, можете видети крвни суд, то је овај крвни суд.
Овде такође свуда можете видети ове тамне црне тачке.
А не би смеле да буду тамо. Крвни суд је отечен, зид је дебео.
А око овог крвног суда постоји овај инфаркт, односно уништено ткиво.
Мождано стабло је контролни центар многих виталних функција. И то је на крају довело до смрти.
Покушала сам да објавим овај случај у енглеском журналу ”British Medical Journal”.
Зато што сам мислила да је ово толико интересантно да то треба да се објави.
Покушавала сам шест месеци да овај случај пријавим британском медицинском журналу.
И речено ми је, да бих требала да променим ову или ону формулацију.
Требала бих да мало изменим садржај.
После пола године добила сам мејл да је такав случај у међувремену већ објављен.
И више нису заинтересовани да објаве мој случај.
После тога сам у другом часопису објавила овај случај са два професора неуро-патологије.
Али ово не можете пронаћи на ”PubMed”, на пример.
PubMed је претраживач за докторе, википедија за докторе, могло би се рећи.
Овај случај се тамо не може наћи. Онда се питам шта се може наћи у овом PubMed-у.
Јер сам раније мислила да је ово заправо претраживач научних публикација.
Да, и ако сада кажете да је аргумент био да је такав случај већ објављен, онда за мене то није аргумент.
Пошто је свакако је важно саопштити да се не ради само о изолованом случају.
Како гледате на овај аргумент који вам је изнесен?
Мислим да од почетка нису били заинтересовани.
Јер донатори који стоје иза британског медицинског журнала, заинтересовани су за потпуно
други правац. Једноставно их то није занимало.
Вратимо се самој вакцини против короне и главним болестима које сте у вези са њом могли да
идентификујете током прегледа. Које можете навести?
Оно што смо већ погледали, миокардитис, често се може видети.
Онда, запаљење крвних судова се такође може видети прилично често.
Пронађени су страни материјали, што сам већ показала.
Уочен је губитак еластичних влакана.
И не само у зидовима крвних судова, већ и у кожи, на пример.
И не знам да ли сте можда приметили да људи, када су примили ову вакцину против короне неколико пута, релативно брзо старе.
А то може имати везе са чињеницом да еластична влакна у кожи нестају.
Успели смо да то докажемо. Да настају крвни угрушци.
Дакле, постоје типични крвни угрушци и атипични крвни угрушци.
А у овим атипичним крвним угрушцима које раније нисмо видели, на пример, у угрушку нема црвених крвних зрнаца.
Него су то некакве структуре налик на гуму.
И, као што сам рекала, ово раније није постојало у овом облику.
И онда аутоимуне болести. Проф. Арне Буркхарт је ово описао као лимфоцитни амок.
И то се такође види у свим органима.
Ово није специфично за органе, већ постоји у целом телу.
И врло различите промене које се могу наћи.
Затим, наравно, и турбо рак - онај који сам већ 2021. - за који сам већ сумњала да је повезан са вакцинисањем.
Међутим, ово није укључено у књигу јер они који умру од турбо карцинома често нису подвргнути аутопсији.
Јер већ од почетка знате, у реду, ово је тумор. Не морамо ни да тражимо даље.
Да ли је Ваш научни рад, на основу онога што сте нам показали, утицао на Ваш професионални рад?
Да, зато што сам врло пажљиво погледала.
Када сам заиста пажљиво погледала ове хисто-патолошке примере, видела сам ствари које моје
колеге у болници Калмар, на пример, нису видели.
Био је један случај, била сам шеф обуке из патологије и обучавала сам стажисте да постану специјалисти патологије.
И тако сам имала једног стажисту који је дошао и рекао да овде има један случај.
То је била једна особа са тумором и смрт је наступила изненада.
Испоставило се да је смрт такође повезана са овом вакцином против короне.
Погледала сам срце и рекла сам да је овде у питању запаљење миокарда, на многим местима види се врло
суптилни пораст лимфоцита, односно инфламаторних ћелија.
Али млади колега је сматрао да је то толико благо да није у питању миокардитис.
А онда је питао другог патолога из наше групе патолога у Калмару – и њему је потврђено – не, ово није упала.
Пошто радим са многим патолозима широм света, разговарала сам о овом случају са другим патолозима.
И испоставило се да је то миокардитис.
И било је жестоких дискусија на докторском састанку у Калмару јер је за мене миокардитис био узрок смрти.
А могло се видети да постоји веза са вакцином против короне.
Зато сам пријавила овај случај шведској агенцији за лекове јер сваки сумњиви случај треба пријавити.
На овом докторском састанку била сам заиста нападнута зашто се мешам у друге случајеве и како сам уопште могла да
пријавим овај случај. Требало би да одмах повучем пријаву.
Тада сам рекла да овај случај не припада никоме посебно, него да се ради о томе, да се разјасни, шта се
дешава после ових вакцинација и да ја то нећу повући.
Тако да је моја компетентност доведена у питање. И схватила сам да више не могу да радим у овој медицини.
Између осталог, известила сам и о турбо-канцеру, за који сам посумњала 2021. године, да је повезан са овим вакцинама.
Тада сам помислила да уопште нема смисла да дијагностикујем туморе које је неки други лекар можда изазвао ињекцијом.
Онда сам дала отказ и у последњих неколико година сам се даље усавршавала.
И сада сам отворила своју праксу, холистичку праксу.
Позивам гледаоце да погледају мој сајт.
То звучи веома узбудљиво. Тако да мислим да свакако вреди погледати ваш сајт.
Вратимо се актуелним догађајима.
Према СЗО, сада су у неким афричким земљама избиле мајмунске богиње, које се називају Мпокс.
А такође изнова и изнова се опет чује о птичјем грипу.
А ово су садашњи планови. Желимо да искоренимо ове наводне пандемије технологијом мРНА-вакцине.
Али сада сам добила поруке од вас, и наравно од многих других научника, да јавност треба да
буде опрезна и да се клони мРНА-технологије.
Управо зато што су се појавили многи нежељени ефекти. Сада сте нам то заиста јасно показали.
И у исто време, СЗО сада издаје ово упозорење, овај највиши ниво упозорења, да би требало да се повећа производња
ове технологије са мРНА-вакцинама. Како вам се ово чини?
По мени, то не паше никако, поготово што је објављено и да 11% вакцина из Фајзера, на пример, када је
корона у питању, има веома озбиљне нежељене ефекте.
А што се Модерне тиче, 21%. Дакле, то значи озбиљне нежељене ефекте. 21% људи који примају ову
вакцину против короне има озбиљне нежељене ефекте.
А ако погледате чињеницу да је стопа смртности од короне мања од један одсто, за мене
није тачна равнотежа између користи и ризика.
Нешто ту није у реду, ако се тако може изразити.
А ако узмете на пример грип, вакцинацију против грипа, која није заснована на овој мРНА-технологији.
Постоји стопа нежељених ефеката од 0 до 4%, односно озбиљних нежељених ефеката.
А са овом вакцином против короне је 21%, до 21%.
И оно што је овде важно је да ова мРНА-вакцина делује применом генетског кода.
То значи да се генетски код убризгава и наше здраве телесне ћелије су подстрекнуте да производе овај шиљасти протеин.
И то се онда презентује на површини ћелије.
А друге имуне ћелије виде сопствене телесне ћелије као стране ћелије и нападају их.
И то доводи до ових имунолошких реакција.
А то је врло специфично за ове мРНА-вакцине.
И онда се може, не знам који је Ваш став у вези тога.
Али овај принцип на коме се заснивају мРНА-вакцине потпуно је другачији од конвенционалних вакцина које смо до сада познавали.
Можете ли можда поново некако повући ту граничну линију?
Како, шта – тачно, – да ли се уопште може рећи вакцина, питаћу одмах.
Дакле, ja не бих то назвала вакцином, пре бих то назвала течностима које се примењују.
Зато што је корист од ове такозване вакцинације веома мала.
А кад погледам колику штету праве, требало би их сасвим избацити из употребе.
Такође бих била веома опрезна у вези са свим осталим предстојећим вакцинама заснованим на мРНК, јер оне нису довољно тестиране.
То ће онда довести до истих нежељених ефеката.
То се свакако мора узети у обзир, посебно у медијским извештајима, да је ово једноставно нова,
модерна, даље развијена опција за вакцинацију.
То се не може тек тако објаснити.
Дакле, то је нешто сасвим ново што се још није прославило, ако се тако може изразити. Потпуно тачно, да.
Да. Вратимо се сада вашој књизи.
Рекли сте да – уложили сте много времена и рада у то.
Какве реакције се надате да ћете добити када ово сада крене у промет?
Сада је спремна за штампање и ускоро ће бити доступна.
Каквој реакцији јавности се надате?
Па, надам се да ће патолози, односно специјалисти патологије или ттакође и судске медицине, погледати ове налазе и
да такође разумеју да то могу бити веома суптилни налази.
То значи да се заиста мора тражити. Не можете само да прогурате исечке и кажете: Ох, ја
не видим ништа овде, стварно морате тражити.
И баш као што сам раније рекла, веома мали и суптилан налаз може имати огромну промену у квалитету живота.
Тако да је тамо заиста важно тражити.
Једна ствар је да су патолози мање-више разбуђени-шта то све још постоји.
То је често тако: оно што не знам, то ни не видим.
И наравно, књига је погодна и за докторе других дисциплина.
А такође и за све људе који су заинтересовани за здравље.
Јер кроз ове описе случајева јасно се види каква је патња људима нанета овим тзв. вакцинама.
Значи, ја бих сада практично од вас могла да наручим ову књигу.
И пре свега, наравно, да је и сама погледам, чак и као лаик – што је до извесне тачке разумљиво.
Да ли бих могла сада да одем код свог кућног лекара и да му кажем, ево изволите, поклонићу Вам, завирите мало овде.
Или шта друго могу да урадим осим да је сада прочитам, шта још могу да урадим са овом књигом?
Да, то заиста није лоша идеја. Јер још увек има довољно лекара који дају ове супстанце да се и они
осведоче, да заиста виде, да се људима чини огромна штета.
И није само обична штета, већ и умиру.
Људи се убијају овим ињекцијама.
На крају, имате ли неколико речи које су вам посебно важне?
Да. Овим речима бих се обратила публици.
Много бих волела да се људи заинтересују, да сами истражују на интернету, а не да верују у све
што им се презентује, да постану сами активни.
И желела бих, да је у нашем друштву уопште, више љубави, да влада слога и мир.
И волела бих да се много више вратимо својој интуицији.
То значи да идемо у природу и једноставно слушамо своју интуицију.
Хвала вам, госпођо Кругер, на овим веома дирљивим речима.
И тиме се поново опраштамо из студија у Берлину.
Све даље информације можете пронаћи и на линку испод ове емисије.
И као што је речено, будите сами активни. Хвала.